**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Názov verejného obstarávateľa: Sociálne služby VRBA n.o.

Sídlo: Hlavná 63, Vrbová nad Váhom 945 01

IČO: 36096954

DIČ: 2023378896

Kontaktná osoba (meno a priezvisko): Hildegarda Forróvá

tel. č. kontaktnej osoby: 0908120571

e-mail kontaktnej osoby: [zpsvrba.no@gmail.com](mailto:zpsvrba.no@gmail.com)

adresa hlavnej stránky verejného obstarávateľa /URL/: [www.zpsvrba.sk](http://www.zpsvrba.sk)

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. b ZVO

**3. Názov zákazky podľa verejného obstarávateľa:** Obstaranie jedálenských stoličiek

**4. Druh zákazky** (tovar, služby, stavebné práce)**: tovar**

**5. Hlavné miesto a termín dodania tovaru**/~~poskytnutia služieb/uskutočnenia stavebných prác~~: Sociálne služby VRBA n.o., Hlavná 63, Vrbová nad Váhom 945 01, najneskôr do 6 mesiacov odo dňa nadobudnutia účinnosti zmluvy na uvedený predmet zákazky.

**6. Výsledok verejného obstarávania (typ zmluvy, lehota na realizáciu zákazky, platobné podmienky**): Kúpna zmluva uzavretá v súlade s §409 a nasl. zák. č. 513/1991 Zb. Obchodný zákonník v znení neskorších predpisov, ktorá bude obsahovať okrem iného aj nasledujúce ustanovenia:

* Dodávateľ je povinný strpieť výkon kontroly/auditu súvisiaceho s dodávanými službami kedykoľvek počas platnosti a účinnosti Zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
* Zmluva nadobúda platnosť podpísaním tejto zmluvy oboma zmluvnými stranami. Účinnosť nadobudne po splnení súčasne dvoch odkladacích podmienok účinnosti, ktoré spočívajú v tom, že:

1. dôjde k uzavretiu platnej a účinnej zmluvy o poskytnutí nenávratného finančného príspevku na základe žiadosti o poskytnutie nenávratného finančného príspevku v rámci výzvy IROP-CLLD-ADF9-512-002,
2. a zároveň dôjde k naplneniu povinnosti v zmysle § 47a ods. 1 Občianskeho zákonníka, teda účinnosť táto zmluva nadobudne dňom nasledujúcim po dni jej zverejnenia na internetovej stránke www.zpsvrba.sk.

**7. Opis predmetu zákazky:** Predmetom zákazky je Obstaranie jedálenských stoličiek v rámci projektu s názvom: „Sociálne služby VRBA n.o. – modernizácia“, predkladaného v rámci Výzvy na predkladanie žiadostí o poskytnutie príspevku s kódom: IROP-CLLD-ADF9-512-002, vyhlásenej Miestnou akčnou skupinou ZDRUŽENIE DOLNÝ ŽITNÝ OSTROV 22.2.2021 z Integrovaného regionálneho operačného programu, Prioritná os 5 – Miestny rozvoj vedený komunitou, Investičná priorita 5.1 – Záväzné investície v rámci stratégií miestneho rozvoja vedeného komunitou, Špecifický cieľ 5.1.2 Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach, Aktivita C1 Komunitné sociálne služby, spolufinancovaného z Európskeho fondu regionálneho rozvoja.

Predmetom zákazky obstaranie jedálenských stoličiek v rozsahu podľa Prílohy č. 1 tejto výzvy, ktorá obsahuje podrobnú špecifikáciu predmetu zákazky pod názvom:

* príloha 1a\_PONUKA\_platca.doc;
* príloha 1b\_PONUKA\_neplatca.doc.

Verejný obstarávateľ vyžaduje, aby cena stanovená za celý predmet zákazky obsahovala všetky náklady súvisiace s predmetom verejného obstarávania v súlade s opisom predmetu zákazky. V súvislosti s touto zákazkou nevzniknú verejnému obstarávateľovi žiadne iné dodatočné náklady, t.j. do ceny musí byť zahrnuté dodanie tovaru, vrátane prepravy, inštalácie a zaškolenia.

Ak sa kdekoľvek v rozpočte alebo v inej sprievodnej dokumentácii objaví akýkoľvek odkaz na konkrétnu značku, typ, výrobcu, výrobný postup, patent, krajinu, oblasť alebo miesto pôvodu alebo výroby je možné tento nahradiť ekvivalentnou náhradou, ktorá však musí dosahovať minimálne technické požiadavky a kvalitatívne parametre ako sú pôvodne navrhované.

**8. Spoločný slovník obstarávania:** 39112100-1 Jedálenské stoličky

**9. Predpokladaná hodnota zákazky v EUR bez DPH:** Predpokladaná hodnota zákazky bude určená týmto prieskumom (určenie predpokladanej hodnoty a určenie úspešného uchádzača bude realizované jedným prieskumom trhu ak PHZ neprevýši hodnotu zákazky s nízkou hodnotou v zmysle ZVO), pričom prieskum trhu je nástrojom na určenie predpokladanej hodnoty zákazky v zmysle § 6 ods. 1 ZVO.)

**10. Hlavné podmienky financovania a platobné dojednania:**

Verejný obstarávateľ sa uchádza o poskytnutie nenávratného finančného príspevku z Integrovaného regionálneho operačného programu – Špecifický cieľ 5.1.2 Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach, Aktivita C1 Komunitné sociálne služby.

Kód výzvy: IROP-CLLD-ADF9-512-002

Splatnosť dodávateľskej faktúry bude do 30 dní po vystavení tejto faktúry.

**11. Podmienky účasti:**

Uchádzač musí spĺňať podmienky účasti podľa § 32 ods. 1 písm. e) a f) zákona o verejnom obstarávaní a nesmie u neho existovať dôvod na vylúčenie podľa § 40 ods. 6 písm. f) zákona o verejnom obstarávaní.

Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí obstarávateľ sám na internetovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

**12. Kritérium/kritériá na vyhodnotenie ponúk a pravidlá ich uplatnenia:**

Verejný obstarávateľ zostaví poradie platných ponúk, do úvahy bude braná cena s DPH alebo celkom v prípade neplatiteľa DPH za celý predmet zákazky. Ponuka s najnižšou cenou bude vyhodnotená ako víťazná.

**13. Lehota na predkladanie ponúk uplynie dňa: 24.3.2022 do 24:00 hod.** Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:** poštou, osobne alebo elektronicky na e-mailovú adresu: zpsvrba.no@gmail.com

Pri predkladaní ponuky poštou alebo osobne je potrebné na obálku napísať heslo:

**Obstaranie jedálenských stoličiek – SÚŤAŽ - NEOTVÁRAŤ**!

Na adresu: Sociálne služby VRBA n.o., Hlavná 63, Vrbová nad Váhom 945 01

**15. Požadovaný obsah ponuky:**

Ponuka, celá korešpondencia a všetky doklady a dokumenty súvisiace s ponukou, musia byť predložené v slovenskom jazyku. Doklady preukazujúce splnenie podmienok účasti uchádzačov alebo záujemcov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho (slovenského) jazyka okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad v štátnom (v slovenskom) jazyku.

**Požadujeme, aby ponuka obsahovala nasledovné doklady a údaje**:

a. Cenová ponuka uchádzača vypracovaná podľa prílohy 1a alebo 1b tejto výzvy

b. Fotokópia dokladu o oprávnení dodávať tovar. Doklad môže byť aj vytlačený aktuálny zápis z [www.orsr.sk](http://www.orsr.sk), [www.zrsr.sk](http://www.zrsr.sk) - doklad uchádzač nie je povinný predložiť, podľa § 32 ods. 3 ZVO verejný obstarávateľ získa údaje z informačného systému verejnej správy podľa osobitného predpisu

**16. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená kúpna zmluva.

**17. Jazyk, v ktorom možno predložiť ponuky:**

Štátny jazyk, slovenský jazyk (alebo český jazyk)

**18. Zákazka sa týka projektu / programu financovaného z fondov EÚ:** projekt s názvom „Sociálne služby VRBA n.o. – modernizácia“ z Integrovaného regionálneho operačného programu spolufinancovaného z Európskeho fondu regionálneho rozvoja

**19. Dátum zaslania výzvy na predkladanie ponúk:** 15.3.2022

**Prílohy:**

Príloha 1a\_PONUKA\_platca.doc

Príloha 1b\_PONUKA\_neplatca.doc

Príloha 2 Návrh kúpnej zmluvy

Vo Vrbovej nad Váhom, dňa 15.3.2022